บาทเปิดอ่อนค่าแตะ 35.15บาท/ดอลล่าร์
เงินบาทเปิดอ่อนค่ามาที่ 35.15 จากดอลล์แข็งหลังเฟดเปิดทางขึ้นดอกเบี้ย
31 ก.ค. 2558

เงินบาทเปิดอ่อนค่ามาที่ 35.15 จากดอลล์แข็งหลังเฟดเปิดทางขึ้นดอกเบี้ย
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.15 บาท/ดอลลาร์ อ่อนค่าจากปิดตลาดช่วงเย็นวันพุธที่ระดับ 34.95 บาท/ดอลลาร์ หลังดอลลาร์ปรับตัวแข็งค่า แม้ที่ประชุม FOMC จะมีมติให้ตรึงอัตราดอกเบี้ยไว้ก็ตาม แต่มีสัญญานว่าเศรษฐกิจของสหรัฐยังขยายตัวได้ดี
"เงินบาทอ่อนค่าไปมากแม้ผลประชุม FOMC จะเป็นไปตามคาดการณ์ แต่มีสัญญาณชี้ว่าเศรษฐกิจของสหรัฐยังขยายตัวได้ดี" นักบริหารเงิน กล่าว
นักบริหารเงิน ประเมินการเคลื่อนไหวของเงินบาทวันนี้จะอยู่ในกรอบระหว่าง 35.10-35.20 บาท/ดอลลาร์
"วันนี้อาจพักฐาน เคลื่อนไหวไม่มาก เพราะอ่อนค่าจากวันก่อนมามากแล้ว" นักบริหารเงิน กล่าว